laion/Wikipedia-Exotic huggingface dataset:
בית הספר האמריקאי הבין-לאומי באבן יהודה

בית הספר האמריקאי הבין-לאומי באבן יהודה הוא בית ספר פרטי באבן יהודה. הלימודים בבית הספר מותאמים לתוכנית הלימודים האמריקאית ומשרד החינוך האמריקאי, הלימודים נעשים בשפה האנגלית, מתחם בית הספר מכיל בתוכו גן ילדים, בית ספר יסודי, חטיבת ביניים ותיכון. המקום נוסד ב-1958 בחסות שגרירות ארצות הברית בישראל, ונקרא על שם השגריר וולוורת ברבור, מתחם בית הספר הוקם בתחילתו בכפר שמריהו, ב-2007 עבר המתחם לאבן יהודה. מורי בית הספר מחויבים להיות בעלי השכלה של תואר שני ומעלה, ובמסגרת פעילויות בית הספר מתקיימים מפגשים עם תלמידי בתי ספר אמריקאיים ברחבי העולם. בית הספר מיועד לתת מסגרת חינוכית לילדים אשר הוריהם עובדים בישראל באופן זמני ואינם משתקעים בה. בעיקר ילדים של דיפלומטים, ספורטאים זרים או של עובדים הנמצאים ברילוקיישן בישראל. ועל כן אינם יכולים ללמוד במערכת החינוך הישראלית בעברית. מלבדם חמישית מתלמידי בית הספר הם ישראלים. בעיקר תושבים חוזרים שכבר למדו במערכות חינוך דוברות אנגלית. שטח בית הספר הוא כ-70 דונם והושקעו כ-150 מיליון שקלים בהקמתו. בבית ספר נמצאת ספרייה בגודל של כ-2,600 מ"ר וכוללת 17 אלף ספרים בשפה האנגלית, בצמוד אליו קיים חדר אוכל ואודיטוריום בעל כ-400 מקומות. מלבד המתקנים אשר משמשים לרוב ללימודים קיים במקום בריכה, חדר כושר, מגרשי טניס ואולם ספורט. במקום יש כ-15 כיתות יסודי, 9 כיתות חטיבת ביניים ו-10 כיתות תיכון. בכל הקמפוס כ-550 תלמידים. הכניסה לבית הספר עם לוגו AIS דגלי ארצות הברית וישראל בכניסה לבית הספר כיתה כיתה שיעור ספורט שיעור במעבדה שיעור מוזיקה חצר בית הספר חצר בית הספר מדיה וקבצים בנושא בית הספר האמריקאי הבין-לאומי באבן יהודה בוויקישיתוף האתר הרשמי אתר האינטרנט הרשמי של בית הספר האמריקאי הבין-לאומי באבן יהודה [1] Even Yehuda extends American International School’s lease indefinitely תמר וילרפורט, איפה אפשר ללמוד אחרת, באתר כלכליסט, 26 בינואר 2009 נעמה ריבה, תלמידים יקרים: שכר לימוד של 100 אלף שקל בשנה - ויש תמורה לאגרה, באתר Xnet‏, 19 באוגוסט 2014
נאום המוקה

נאום המוקה הוא הכינוי שניתן להתבטאויות של מאמן מכבי תל אביב בכדורסל, פיני גרשון, בהרצאה שערך בנובמבר 2000, אשר במהלכה שטח את משנתו על כדורסלנים שחומי עור. דבריו עוררו סערה, גררו תגובות נזעמות, וגרשון הואשם על ידי התקשורת בגזענות. בסמוך לאחר פרסום הפרשה, סיים גרשון את תפקידו בקבוצה. ב-6 בנובמבר 2000, הרצה מאמן מכבי תל אביב, פיני גרשון בפני פורום קציני צה"ל במכללה הבין-זרועית לפיקוד ולמטה. במהלך ההרצאה אמר גרשון: "גם בין השחורים יש צבעים: יש שחור כהה ויש מוקה. המוקה הם יותר חכמים. בדרך-כלל השחורים הכהים הם מהרחוב". בתגובה לצחוק מהקהל, הדגיש גרשון: "אני לא צוחק - אלה שטיפה יותר מעורבים, כמו אנדרו קנדי למשל, אתה רואה את המעמד שלו. את האישיות שלו. הוא בודק אותך והוא חכם. השחורים האחרים הם באמת טמבלים. מה שתגיד להם הם כמו עבדים. תגיד להם לעשות ככה. הם יעשו ככה". דבר הנאום פורסם בכלי התקשורת ב-1 ביולי 2001, כחודשיים לאחר זכיית הקבוצה בגביע אירופה. הנאום עורר סערה וגרשון הואשם על ידי התקשורת בגזענות. לאחר הפרסום הביע גרשון חרטה, והדגיש כי חלק מהדברים הוצאו מהקשרם, חלק אחר נאמר בבדיחות הדעת, אולם אם למרות זאת מישהו נפגע, הוא מבקש להתנצל. בנוסף, טען גרשון כי הכוונה הייתה לא השוואה בין צבעים, אלא בין אנשים. מכבי תל אביב גינתה את הדברים. שחקן הקבוצה, אריאל מקדונלד, אמר בתגובה: "אני המום. זה לא משהו שציפיתי לשמוע מפיני. בכל מקרה, אם הוא אמר זאת אני מתכוון ליישב את הדברים איתו, בשיחה אישית". לאחר פרסום הנאום, ועל אף זכיית הקבוצה בגביע אירופה, סיים גרשון את תפקידו והוחלף בעוזרו דייוויד בלאט. שתי עונות לאחר מכן, לקראת עונת 2003/2004, הוחלט כי תל אביב תארח את פיינל פור היורוליג. על רקע האמור החזירה מכבי את גרשון לתפקיד המאמן - ובכך הואשמה כי היא נותנת לגיטימציה לנאום הגזעני. יו"ר הקבוצה, שמעון מזרחי, נימק זאת: "לפיני הייתה בזמנו החלקה, אותה אף אחד לא אהב, אבל כמו שיש חנינות במדינה אני מקווה שגם העניין הזה מאחורינו". נייט האפמן אמר לימים כי גרשון חזר לאמן היות שאמר זאת בישראל ואילו היה אומר זאת בארצות הברית - הוא לא היה יוצא מזה בחיים. בשנת 2008 בחר אתר ynet בנאום המוקה במקום ה-2 במצעד הנאומים הגדולים של מאמני הכדורסל הישראלי. הקלטה של נאום המוקה באתר YouTube משה גוזגל, יובל פייס, פיני גרשון: "השחורים הם כמו עבדים", באתר ynet, 1 ביולי 2001 משה גורלי, ‏פיני גרשון - עבד לעצמו, באתר גלובס, 5 ביולי 2001 משה גוזגל, יובל פייס, פיני גרשון: "השחורים הם כמו עבדים", באתר ynet, 1 ביולי 2001 משה גורלי, ‏פיני גרשון - עבד לעצמו, באתר גלובס, 5 ביולי 2001 "גם בין השחורים יש צבעים. המוקה יותר חכמים, השחורים האחרים באמת טמבלים", באתר הארץ, 2 ביולי 2001 שרון דוידוביץ', הגיבור החדש של אמריקה / פרשת סטרלינג, באתר ynet, 30 באפריל 2014 איתי שנקמן, פיני גרשון: הפיינל פור הוא משימה לאומית, 19 ביוני 2003 אוהד גרינוולד, הסודות של האפמן, ישראל היום, 17 באוקטובר 2017 אהוד כהנים ואיזי עין דור, מצעד הנאומים - דברי המאמנים שעשו לנו את זה, 30 בספטמבר 2008
אנטל

אנטל (בספרדית: Entel) היא חברת טלקומניקציה בוליבאנית בבעלות ממשלת בוליביה. מטה החברה נמצא בעיר לה פאס, בוליביה. היא הולאמה בידי השלטון הסוציאליסטי בבוליביה בשנת 2008. נשיא בוליביה, אוו מוראלס הלאים את החברה בשנת 2008,כחלק מגל ההלאמות ששיקף את המדיניות הסוציאליסטית של מוראלס. מאז 2008 עד 2017 ,שוויה של החברה גדל פי 3, מ-3.1 מיליארד דולר ל-9.3 מיליארד דולר. תעריפי השירות הוזלו בצורה משמעותית מאז שהולאמה החברה, למשל: התעריף לדקת שיחה ירד מ-1.8 דולר לדקה ב-2008 ל-0.67 דולר לדקה ב-2017. מחיר הגלישה באינטרנט ירד מ-97.5 דולר ב-2008 ל-10.5 דולר ב-2017. אתר האינטרנט הרשמי של אנטל (בספרדית) אנטל, ברשת החברתית פייסבוק אנטל, ברשת החברתית אקס (טוויטר) "בוליוויה הולכת בעקבות ונצואלה: הלאימה חברות אנרגיה ותקשורת". TheMarker. 2008-05-04. נבדק ב-2019-03-10. Bolivia. Entel triplicó su patrimonio en 10 años de nacionalizada (בספרדית)
מכלל לאו אתה שומע הן

מכלל לאו אתה שומע הן הוא כלל בלוגיקה תלמודית. משמעותו היא שאם נאמר הצד השלילי של הדבר (אם לא A אז B) ניתן להסיק מכך על הצד החיובי (אם כן A אז לא B). ובצורתו ההפוכה, מכלל הן אתה שומע לאו: אם נאמר הצד החיובי (אם A אז B) ניתן להסיק מכך על הצד השלילי (אם לא A אז לא B). הכלל שנוי במחלוקת תנאים והוא גורר את הצורך בתנאי כפול. תנאי כפול - לדעת רבי מאיר על תנאי להיאמר בצורה מפורשת וברורה, שאם הוא יקוים יחול המעשה ואם לא - לא. לעומת זאת לדעת רבי חנינא בן גמליאל אין צורך באמירת שני הצדדים של התנאי. מגילת סוטה - נחלקו תנאים אילו פסוקים נכתבים במגילה שמוחקים לסוטה. לגבי הפסוק "אִם לֹא שָׁכַב אִישׁ אֹתָךְ וְאִם לֹא שָׂטִית טֻמְאָה תַּחַת אִישֵׁךְ הִנָּקִי מִמֵּי הַמָּרִים הַמְאָרֲרִים הָאֵלֶּה" נחלקו התנאים. התלמוד מבאר שתיבת "הינקי" נדרשת כמו "אם לא - חינקי". לגבי איסור קללה פוסק הרמב"ם שאם הקללה הייתה קללה הבאה מכלל הדברים - אינו לוקה עליה משום קללה: "הייתה הקללה באה מכלל הדברים כגון שאמר אל יהי פלוני ברוך לה' או אל יברכהו אל וכיוצא בדברים אלו אינו לוקה". מכלל לאו אתה שומע הן, באתר פורטל הדף היומי תלמוד בבלי, מסכת קידושין, דף ס"א, עמוד א'. ספר במדבר, פרק ה', פסוק י"ט. תלמוד בבלי, מסכת סוטה, דף י"ז, עמוד א'. וראו שם ברש"י ובספר גור אריה למהר"ל במדבר פרק ה פסוק יט. על פי פירושו למשנה, מסכת שבועות, פרק ד', משנה י"ג. משנה תורה לרמב"ם, ספר שופטים, הלכות סנהדרין והעונשין המסורין להם, פרק כ"ו, הלכה ד'. הדברים הובאו להלכה גם בשולחן ערוך, חושן משפט, סימן כ"ז, סעיף ב', וראו שם בביאור הגר"א סעיף קטן ט, שהדברים אינם מוסכמים.
ג'ון ברייסון

ג'ון אדגר ברייסון (באנגלית: John Edgar Bryson; נולד ב-24 ביולי 1943) הוא איש עסקים אמריקאי שכיהן כמזכיר המסחר ה-37 של ארצות הברית בשנים 2011–2012. ביוני 2012 יצא לחופשה ללא תשלום, ובהמשך החודש התפטר מתפקידו, אחרי שהיה מעורב בשלוש תאונות דרכים שנגרמו כתוצאה מבעיות בריאותיות. ברייסון נולד ביולי 1943 בניו יורק. אביו ניהל מנסרה. ב-1961 סיים את לימודיו התיכוניים בתיכון קליבלנד השוכן בפורטלנד שבאורגון. ברייסון הוא בוגר אוניברסיטת סטנפורד, ובעל תואר Juris Doctor במשפטים מאוניברסיטת ייל, אותו קיבל ב-1969. ב-1970, בצוותא עם סטודנטים אחרים שזה עתה סיימו את לימודי המשפטים שלהם באוניברסיטת ייל, סייע ברייסון להקים את המועצה להגנה על משאבי טבע (NRDC), והעניק לה ייעוץ משפטי לאחר ייסודה. בשנים 1976–1979 כיהן ברייסון כיו"ר מועצת הפיקוח על משאבי המים של מדינת קליפורניה, ובשנים 1979–1982 הוא כיהן כנשיא ועדת התשתיות הציבוריות של קליפורניה. ב-1983 עבד ברייסון במשרד עורכי הדין "מוריסון & פורסטר" בסן פרנסיסקו. ברייסון הצטרף לחברה אדיסון אינטרנשיונל ב-1984, וכיהן כדירקטור בחברה מ-1990 ועד לפרישתו ב-31 ביולי 2008. ברייסון היה דירקטור במספר ארגונים בולטים. הוא היה חבר במועצות המנהלים של בואינג, חברת וולט דיסני וקרן ויליאם מייקון קק. הוא היה חבר במספר מועצות מנהלים של מוסדות ללא כוונות רווח חינוכיים, סביבתיים חינוכיות, סביבתיות ועמותות אחרות, בהן "השולחן העסקי של קליפורניה", וכנאמן באוניברסיטת סטנפורד, במכון הטכנולוגי של קליפורניה, יו"ר משותף של המועצה הפאסיפית למדיניות בינלאומית, ויו"ר המכון למדיניות ציבורית של קליפורניה. ב-31 במאי 2011, נשיא ארצות הברית ברק אובמה הודיע על כוונתו למנות את ברייסון למזכיר המסחר של ארצות הברית במקומו של גארי לוק. הסנאטור ג'ים אינהוף מאוקלהומה, חבר המפלגה הרפובליקנית, השהה את הדיונים על אודות מינויו של ברייסון בגלל מדיניותו הסביבתית של האחרון. הסנאט הגיע מאוחר יותר להסכמה פה אחד בעניינו של ברייסון, והסנאט אישר את מינויו לתפקיד ברוב של 26–74 ב-20 באוקטובר 2011. הוא הושבע לתפקידו ב-21 באוקטובר, כמזכירה ה-37 של מחלקת המסחר. ב-9 ביוני 2012 היה ברייסון מעורב בתאונות פגע וברח בערים סן גבריאל ורוזמיד שבקליפורניה. הוא נמצא מחוסר הכרה במקום בו אירעה התאונה השנייה. דובר מחלקת המסחר אישר כי לברייסון היה חלק בתאונות, וטען כי ברייסון סבל מפרכוס אפילפטי. ב-11 ביוני הכריז ברייסון על יציאה לחופשה ללא תשלום מסיבות רפואיות. סגנית מזכיר המסחר, רבקה בלאנק, החלה לכהן כמזכירת המסחר בפועל לאחר יציאתו לחופשה למשך כשנה. ב-21 ביוני 2012, ברייסון הודיע על התפטרותו הרשמית מתפקידו כמזכיר המסחר. ב-3 ביולי הודיעו התובעים במחוז לוס אנג'לס הודיעו כי כתב אישום פלילי לא יוגש נגדו. מדיה וקבצים בנושא ג'ון ברייסון בוויקישיתוף סוכנויות הידיעות, ארה"ב: שר המסחר חשוד בשתי תאונות, באתר nrg‏, 11 ביוני 2012 יצחק בן-חורין, ארה"ב: שר המסחר גרם 3 תאונות ואיבד ההכרה, באתר ynet, 11 ביוני 2012 התפטר שר המסחר של אובמה החשוד בגרימת תאונה, באתר וואלה, 21 ביולי 2012
קוטילורוניצוס

קוטילורוניצוס (שם מדעי: Cotylorhynchus) הוא סוג של פליקוזאור גדול אשר חי בתקופת הפרם לפני 279.5-272 מיליון שנה. המאובנים שלו התגלו ב-1937 באוקלהומה ובטקסס. הקוטילורוניצוס היה הגדול שבבני קבוצת הפליקוזאורים לאחר הסוג אלירזאורוס והיה בעל רגליים רחבות, גוף שטוח וראש קטן ביותר ביחס לממדיו. הוא הגיע לאורך 6 מטרים ולמשקל של יותר מ-2 טון. לזוחל זה הייתה לסת עליונה גדולה בהרבה מהתחתונה והוא היה בעל נחיריים רחבות שאולי דמו לפתחי נשימה של חיות ימיות. הרגליים היו כבדות, בעלות טפרים ארוכים והם בלטו מצידי גופו. ככל הנראה הוא היה יצור צמחוני איטי שאולי חי בדומה לצב ים מודרני והשתמש ברגליו הארוכות כדי לנוע ביבשה באיטיות, אך אולי שחה במהירות גדולה יותר. בניגוד לרוב הזוחלים אצל הקוטילורוניצוס היו רמזים לכך שהיה בעל סרעפת שעזרה לו לנשום תוך כדי תנועתו. בסוג זה נמצאו 3 מינים, 2 מהם התגלו באוקלהומה ואחד בטקסס. הגדול מביניהם היה המין Cotylorhynchus romeri. מדיה וקבצים בנושא קוטילורוניצוס בוויקישיתוף קוטילורוניצוס, באתר האנציקלופדיה של החיים (באנגלית) קוטילורוניצוס, באתר GBIF (באנגלית)
אנטאוזאורוס

אנטאוזאורוס (שם מדעי: Anteosaurus; מיוונית: "לטאת אנטאוס") הוא סוג של סינאפסיד גדול בן לקבוצה דינוצפאליה אשר חי בדרום אפריקה במשך תקופת הפרם שבעידן הפלאוזואיקון. הוא חי לפני 266-260 מיליון שנה ונכחד לקראת סוף הפרם. מינים שונים השתייכו בעבר לסוג אך כיום ישנו רק מין אחד בו - Anteosaurus magnificus שנחקר ב-1921. האנטאוזאורוס היה זוחל קרוב ליונקים שהיה אוכל בשר גדול. הוא הגיע לאורך 5-6 מטר ולמשקל 500-600 ק"ג. דבר זה הופך אותו לטורף הסינאפסידי הגדול ביותר שהתקיים. הוא היה בעל גולגולת גבוהה באורך 80 ס"מ שהייתה בעלת מבנה גרמי. המבנה של השיניים הקדמיות דמה לניבים שנועדו לקרוע בשר ושיניים קטנות יותר לצד הלחי שנועדו לחתוך מזון. המבנה של הלסת מזכיר לסת של טירנוזאורוס והשיניים בלטו גם כשהפה היה סגור. חוקרים מסוימים סברו שמבנה גופו הכבד מנע ממנו להיות טורף מוצלח ביבשה ואולי הוא חי בדומה לתנין וארב לטרף במים. הם תומכים את זה בצורת ראשו הגדולה, זנבו הרחב והשטוח וטפריו החלשות. חוקרים אחרים טוענים שאולי היה קרוב לשטחי מים אך היה יכול גם לצאת החוצה ולרדוף אחרי טרף איטי, למשל דינוצפאלים אחרים. מבנה הגולגולת העבה שהזכירה בצורתה גולגולת כבש או פכיצפלוזאורוס אולי שימשה לתחרות בין יריבים אך ייתכן ששימשה גם כאיל ניגוח המוטח חזק בטרף ופוצע אותו. מדיה וקבצים בנושא אנטאוזאורוס בוויקישיתוף אנטאוזאורוס, באתר GBIF (באנגלית)
טאפינוצפלוס

טאפינוצפלוס (שם מדעי: Tapinocephalus; מילולית: "ראש צנוע") הוא סוג של סינאפסיד גדול ביותר מהקבוצה דינוצפאליה, אשר התקיים כמו קרוביו בתקופת הפרם שבסוף עידן הפלאוזואיקון. בדומה לקרוביו הוא היה בעל גולגולת דמוית קסדה שהייתה קטנה יחסית לגודלו של היצור הנושא אותה ומכאן משמעות שמו. המאובנים של זוחל זה התגלו בתצורות אברהמסקרל (אנ') שבדרום אפריקה באזור הקארו. הוא נקרא ב-1876 בידי החוקר המפורסם ריצ'רד אוון. הטאפינוצפלוס נחשב לגדול ביותר בתראפסידים והוא הגיע לאורך 3 מטרים ולמשקל 1.5-2 טונות. הוא היה בעל רגליים קצרות שפנו החוצה מהגוף, שרירי כתפיים רחבים וחזקים ובקצם הייתה גולגולת דמוית-קסדה קטנה שדמתה לגולגולת של כבש או של פכיצפלוזאורוס ונועדו אולי להתנגחות הדדית של זכרים יריבים. בקצה הגולגולת היו פתחי נשימה גדולים והלסתות היו קטנות וחלשות ונועדו לאכילת צמחייה. במראהו הוא דמה מאוד למוסצ'ופס (Moschops). יצור איטי זה היה אוכל צמחים שאולי חי בסמוך לביצות או גדות נהר בעדרים. הגולגולת שלו עזרה לו להתנגח עם יריביו ולספוג את החבטות. מדיה וקבצים בנושא טאפינוצפלוס בוויקישיתוף טאפינוצפלוס, באתר GBIF (באנגלית) טאפינוצפלוס, באתר אנציקלופדיה בריטניקה (באנגלית)
Lemon Tree (שיר של פולס גארדן)

Lemon Tree (בעברית: עץ לימון) הוא שיר שבוצע על ידי להקת פולס גארדן הגרמנית, ויצא לאור כסינגל ב-1995. השיר היה ללהיט בינלאומי בשנת 1996. הוא הגיע למקום ה-26 במצעד בבריטניה וצעד מספר שבועות בראש בגרמניה. פטר פרוידנטהלר סולן הלהקה אמר שכתב את השיר ביום ראשון בערב כאשר חיכה לחברתו. בשנת 2009 הוציאה הלהקה גרסה מחודשת לשיר כחלק מאלבום אוסף שהוציאה. השיר קיבל את תואר הפלטינה בשווייץ. כוכב תוכניות הילדים מאירלנד דסטין תרנגול ההודו הקליט גרסה פארודית לשיר שנקראה "Christmas Tree" (עץ חג המולד). הזמרת הטאיוואנית טרסי סו הוציאה גרסה לשיר במנדרינית בשנת 1996. בשנת 2015 השיר סומפל לשיר lemon tree על ידי הזמר דריק הו מסינגפור. מידע על היצירה "Lemon Tree" באתר מיוזיק בריינז מידע על הסינגל "Lemon Tree" באתר מיוזיק בריינז מידע על השיר "Lemon Tree" באתר AllMusic מידע על היצירה "Lemon Tree" באתר Discogs מילות השיר "Lemon Tree" באתר Genius סרטון השיר "Lemon Tree" באתר יוטיוב מידע על הרצועה "Lemon Tree" באתר ספוטיפיי מילות השיר באתר שירונט
טיטאניקטיס

טיטאניקטיס (שם מדעי: Titanichthys; משמעות שמו: "דג טיטאן") הוא סוג של דג בעל שריון אשר חי באמריקה הצפונית, במרוקו ואולי גם באירופה, במרכז פולין. עם זאת מינים שונים ששויכו לסוג התבטלו בהמשך. הטיטאניקטיס היה הגדול בכל הדגים בעלי השריון והוא חי בסוף הדבון שבעידן הפלאוזואיקון. הוא סווג ב-1885 בידי החוקר ג'ון סטרונג ניוברי. הטיטאניקטיס היה דג שהגיע לאורך 8–9 מטרים והיה בעל סנפירי חזה גדולים, סנפיר גב נמוך סנפירים קטנים יותר בקרבת הזנב וזנב רחב בעל אונה אחת בקצה. לסתות דג זה הגיעו לאורך מטר והיו בעלות לוחיות עצם רחבות שדמו לאלה של לווייתני המזיפות או של הכריש הענק ונועדו גם לתזונה בסינון של יצורי פלנקטון או קריל קטנים ואולי גם להקות דגים קטנים מתקהלים. הלסתות היו עבות ודמו לאלה של הטורף הקרוב דנקליאוסטיוס אך היו חסרות את השיניים העבות שלו אלא נועדו להיפער והיו בעלי לוחיות שמנעו מיצורים קטנים להימלט החוצה כשהפה נסגר. מבנה גופו דמה לזה של כריש ענק או כריש לווייתני והוא חי ככל הנראה באוקיינוס הפתוח, שם חיפש יצורים קטנים שחיו בלהקות. מדיה וקבצים בנושא טיטאניקטיס בוויקישיתוף טיטאניקטיס, באתר האנציקלופדיה של החיים (באנגלית) טיטאניקטיס, באתר GBIF (באנגלית)
דוכיפת 3

דוכיפת 3 הוא לוויין זעיר, השלישי בסדרת לווייני דוכיפת הישראליים הנבנה במעבדת החלל במרכז המדעים הרצליה ובתיכון שער הנגב, על ידי תלמידי תיכון, כפרויקט משותף של סוכנות החלל הישראלית במשרד המדע, עיריית הרצליה, שער הנגב וקרן איקא. הלווין שוגר ב-11 בדצמבר 2019. הלווין, השלישי בסדרת לווייני דוכיפת, נבנה במשותף במרכז המדעים הרצליה ובתיכון שער הנגב. קדמו לו דוכיפת 1 ו-דוכיפת 2, לוויינים מתוצרת קיובסאט שנבנו במרכז המדעים בהרצליה. לצורך בניית הלוויין הוקמו שתי תחנות קרקע ושני חדרים נקיים בשני בתי הספר, ובמהלך הפיתוח נדד הלווין בין שני בתי הספר. תלמידי בית הספר שהשתתפו בפרויקט התחלקו לצוותים שונים שעסקו בתתי המערכות, ונעזרו במהנדסים בתעשייה ובאקדמיה שתמכו בהם. פיתוח הלוויין החל בשנת 2017 ונמשך שלוש שנים. ללוויין מספר מטרות, אשר הראשונה שבהן היא שימוש כפלטפורמה חינוכית לתלמידים ויצירת תמריץ ללימודי חלל. בנוסף, דוכיפת 3 הוא לוויין חישה מרחוק הנושא עליו מצלמה במטרה לצלם את כדור הארץ, לחקור אותו ולהוות פלטפורמה למחקרים מדעיים ואקולוגיים. הלוויין שוגר למסלול לווייני נמוך בגובה של 550 ק"מ. הלווין בעל יכולת טעינת תוכנה מהקרקע, וניתן לשלוח פקודות באמצעות פיקוח מהקרקע. הלווין משומש גם לתקשורת של חובבי רדיו. הלוויין בגודל של כ-34.05*10*10 ס"מ - קיובסאט בגודל 3U. למרות גודלו הקטן, הלוויין כולל את תת-המערכות ההכרחיות ללוויין רגיל, לרבות מערכת בקרת אנרגיה, מערכת שידור, מערכת קליטה ועיבוד מידע ומערכת בקרה תרמית. דוכיפת 3 שוגר ב-11 בדצמבר 2019, על ידי משגר PSLV C48 של נאס"א בפלורידה שבארצות הברית. איתי נבו, דוכיפת 3 עפה לחלל, במדור "חדשות מדע" באתר של מכון דוידסון לחינוך מדעי, 11 בדצמבר 2019 אבי בליזובסקי, ‏לוויין התלמידים "דוכיפת 3" שוגר בהצלחה לחלל, באתר "הידען", פורסם ב-11 בדצמבר 2019 אבי בליזובסקי, ‏לוויין התלמידים "דוכיפת 3" חזר לפתע לשדר אחרי שנתיים, באתר "הידען", פורסם ב-18 באפריל 2022 אבי ביליזובסקי, ‏לוויין התלמידים "דוכיפת 3" שוגר בהצלחה לחלל, באתר "הידען", פורסם ב-11 בדצמבר 2019 אבי בליזובסקי, ‏דוכיפת 3 שנמצא כעת בשלבי פיתוח; יהיה חלק מלהק לווייני תלמידים וסטודנטים ישראלים של סוכנות החלל הישראלית, באתר "הידען", מ-19 בנובמבר 2019
אגירוקאסיס

אגירוקאסיס (שם מדעי: Aegirocassis) הוא סוג של פרוק-רגליים קדום מאוד אשר חי בתקופת האורדוביק לפני 480 מיליון שנה בימים שלחופי צפון אפריקה. המאובנים שלו התגלו ב-2015 במרוקו בידי החוקר מוחמד בן מואלה (Mohamed Ben Moula), אשר הביא אותם לחוקרים באוניברסיטה בבלגיה. המאובנים היו בעלי דפוס תלת-ממדי ייחודי והכילו שרידים של גפיים מוזרות ושל חלקי גב. יצור זה היה אחד מהקדומים שבפרוקי הרגליים ואחד מהגדולים ביותר בבעלי החיים של האורדוביק, שהייתה תקופה בה שלטו חסרי חוליות ממגוון סוגים בימים ובאוקיינוס. יצור זה היה קרובו של האנומלוקאריס והגיע לאורך שני מטרים והיה ככל הנראה מסנן פלנקטון בעזרת זיפי רגליים דומים לזרועות שפעלו בדומה לרגלי סרטנים. הוא היה שטוח בצורתו ונע בצורה המזכירה דיונון מודרני במים בעזרת "גלימת סנפיר" בקצה גופו. יצור זה היה ראשון אוכלי הפלנקטון והיה משייט במים ומשתמש בעיניו המורכבות כדי למצוא נחילים, אותם הוא אסף בעזרת רגליו הגדולות. הוא היה גדול בהרבה מרוב חסרי החוליות החיים והגדול ביותר בתקופתו. מדיה וקבצים בנושא אגירוקאסיס בוויקישיתוף אגירוקאסיס, באתר GBIF (באנגלית)
Platyceramus

Platyceramus הוא סוג של צדפה קדומה אשר חיה בקרטיקון ונחשבת לסוג הצדפות הגדולות ביותר שהיו בעולם. לעיתים היא נחשבת לתת-סוג של הצדפה הגדולה Inoceramus, שחיה באותה תקופה. בסוג זה 2 מינים: Platyceramus cycloides ו-Platyceramus platinus, אשר חיו בעבר לחופי קנזס שבים הפנימי המערבי. צדפה זו הגיע לרוחב של 1 מטר ואף ל-3 מטר בכמה ממצאים. ככל הנראה היא חיה במצולות הים, שם הייתה צריכה זימים רחבים כדי לקלוט חמצן. בתוך צדפה זו, בדומה לצדפה Inoceramus נמצאו יצורים קטנים יותר כמו בלוטי ים, סרטנים דומים ואף כמה דגים קטנים אשר השתמשו בקונכייה הרחבה אך הדקה של הצדפה כבית גידול בעודם צעירים. עם זאת חלקם נקברו והתאבנו איתה. צדפה זו התגלתה בכמה מקרים עם פנינים בתוכן. מדיה וקבצים בנושא Platyceramus בוויקישיתוף Platyceramus, באתר האנציקלופדיה של החיים (באנגלית) Platyceramus, באתר GBIF (באנגלית)
פיתון מים דובודינגאלה

פיתון מים דובודינגאלה (שם מדעי: Liasis dubudingala) הוא מין נכחד של פיתון מים ממשפחת הפיתוניים אשר חי בעבר בצפון אוסטרליה. המאובנים שלו התגלו בצפון-מזרח קווינסלנד ב-1992 ב"אתר בלוף דאון" (אנ'). המאובנים כללו חוליות, שברי צלעות ומאובני שיניים של הנחש. פיתון זה דמה במראהו לפיתון זית אך היה גדול בהרבה והגיע לאורך של 10 מטרים, גדול בהרבה מהנחשים הגדולים ביותר בימינו - אנקונדה כהה ופיתון מרושת על פי המדידות המדויקות. בשל גודלו הוא היה טורף-על מסוכן לכל בעלי החיים של אוסטרליה הקדומה של תחילת תקופת המיוקן. הוא חי ביערות וסבכים וכן בביצות ונהרות רדודים טרופיים ושם ארב למיני יונקים, עופות וזוחלים אחרים ואולי יכל לטרוף תנינים צעירים. בדומה לקרוביו המודרניים הוא לא היה ארסי אלא השתמש בשריריו כדי לחנוק את הטרף. הוא הטיל ביצים ושמר עליהם כרוך סביבם כמו פיתונים חיים. פיתון מים דובודינגאלה, באתר האנציקלופדיה של החיים (באנגלית)
משה מיכאל פויכטונגר

משה מיכאל פויכטונגר (י"ד בסיוון ה'תרפ"ז, 14 ביוני 1927 – 17 בפברואר 2022) היה פרופסור לרפואה ומנתח ששימש ראש מחלקה במספר בתי חולים בישראל. היה מרצה בתחום הניתוח, וחיבר מאמרים מדעיים רבים. ב-2011 נבחר כיקיר באר שבע. נולד ב-1927 לד"ר אהרן מאיר (היינריך) והני ייטל (הנרייטה, לבית פויכטונג) במינכן, בן ראשון מבין שלושה ילדים. בשנת 1936 עלתה משפחתו לישראל. לפני קום המדינה שירת בהגנה ובמשטרת היישובים העבריים. וכן לחם במלחמת העצמאות כחייל בצה"ל. את לימודי הרפואה שלו למד בציריך, שווייץ, והתמחה בניתוח כללי ופדיאטרי, את הדוקטורט עשה באוניברסיטה העברית שפתחה בית ספר ללימודי רפואה ב-1949, לאחר שהחל כבר את לימודיו בשווייץ. ב-1949 התחתן בירושלים עם דינה לבנון. לזוג נולדו שתי בנות. בתקופות שונות לימד באוניברסיטה העברית (מרצה בכיר); באוניברסיטת תל אביב (מרצה בכיר); ובאוניברסיטת בן-גוריון (פרופסור). היה מרצה אורח בכנסים רפואיים ברחבי העולם, ופרופסור מבקר באוניברסיטאות לונדון, בלפסט, מינכן, המבורג, היידלברג, הנובר, גטינגן ואוניברסיטת קלן. בתחילת שנות השישים היה עמית מחקר באוניברסיטת קליפורניה בלוס אנג'לס. מאוחר יותר כיהן בעמדות בכירות במחלקות ניתוח בבתי חולים בארץ: סגן ראש מחלקת ניתוח בבית החולים הדסה הר הצופים; ראש המחלקה במרכז רפואי סורוקה. פויכטונגר היה חבר באיגודים כירורגים בישראל ומחוצה לה, ולמשך תקופה אף היה יושב ראש איגוד הכירורגים בישראל. פויכטונגר היה חבר של כבוד באיגוד הכירורגים הגרמני. פויכטונגר היה המחבר של מעל לשישים מחקרים מדעיים שהתפרסמו בכתבים אקדמיים רבים בארץ ובעולם, כולל האנציקלופדיה העברית. נפטר ב-17 בפברואר 2022. רשימת המאמרים של משה מיכאל פויכטונגר באתר רמב"י פרופ' משה אשר פויכטונגר - יקיר באר שבע באתר עיריית באר שבע Feuchtwanger Stammbaum, p. 137
איאן פולסטון-דייוויס

איאן פולסטון-דייוויס (באנגלית: Ian Puleston-Davies; נולד ב-6 בספטמבר 1958) הוא שחקן ותסריטאי ולשי. הוא ידוע בעיקר מהופעתו בתפקיד המלך ת'יסל בסדרה "Ben & Holly's Little Kingdom" ובתפקיד אוון ארמסטרונג באופרת הסבון של רשת ITV "קורוניישן סטריט" בה הופיע בין 2010 ל-2015. בנובמבר 2014 הכריזו ב-ITV על עזיבתו של פולסטון-דייוויס, וההופעה האחרונה של הדמות בסדרה הייתה ב-15 באפריל 2015. פולסטון-דייוויס נולד בפלינט שבצפון ויילס. הוא כיכב בסדרת הדרמה "וינסנט" לצדו של ריי וינסטון, ובסרט הטלוויזיה "Ghostboat" יחד עם דייוויד ג'ייסון. עוד שיחק בתפקיד ראשי בדרמת הפשע "Conviction" ובסדרה "Funland" של ערוץ BBC Three. הוא השתתף בסדרות דרמה כגון "הולבי סיטי", "The Bill", "הוליאוקס" ו"ברוקסייד". עוד שיחק בתפקידי אורח בסדרות טלוויזיה שונות בהן "הנוכלים", "חיים על מאדים", "דיאל ופסקו", "עדות אילמת", "אני אלן פרטרידג'" ו"עיר מקלט". ב-2007 כיכב בדוקו-דרמה "Richard Is My Boyfriend" של ערוץ 4. ב-2009 לוהק פולסטון-דייוויס לדבב את המלך ת'יסל בסדרת האנימציה לילדים "Ben and Holly's Little Kingdom". באוקטובר 2010 החל לגלם את דמותו של צ'ארלי פישר בעונה השישית של סדרת הדרמה "דרך ווטרלו" של ערוץ BBC One. ב-2010 הצטרף פולסטון-דייוויס לתפקיד קבוע באופרת הסבון "קורוניישן סטריט" לתפקיד אוון ארמסטרונג. בנובמבר 2014 עזב את הסדרה והופעתו האחרונה על המסך הייתה באפריל 2015. ב-2005 היה שותף לכתיבה של הדרמה "אהבה מפוצלת" (Dirty Filthy Love) המבוססת על התמודדותו עם הפרעה טורדנית-כפייתית. הסרט זכה בפרס הדרמה של Royal Television Society, והיה מועמד לפרס באפט"א לטלוויזיה בקטגוריית הדרמה הטובה ביותר. פולסטון-דייוויס הוא פטרון של Red Dot Drama, סדנת משחק שהקימה הלנה ליטל, חברתו מבית הספר גילדהול למוזיקה ודרמה. הוא פטרון גם של ארגון CALM Centre המספק שירותי ייעוץ וטיפול לקהילת הארלו וסביבותיה. פולסטון-דייוויס חי בצ'שייר עם בת זוגו סו, ושני ילדיהם, מגי וצ'ארלי. "הטחנה על הנהר פלוס" (1994) – תיאטרון Shared Experience הדודה של צ'ארלי (1994) – תיאטרון רויאל אקסצ'נג' (1995) She Stoops to Conquer – תיאטרון בריסטול אולד ויק (1995) A Passionate Woman – תיאטרון הקומדיה (1998) Lebenstraum – תיאטרון The King's Head (2009) Everyone Loves a Winner –– תיאטרון רויאל אקסצ'נג' איאן פולסטון-דייוויס, במסד הנתונים הקולנועיים IMDb (באנגלית) איאן פולסטון-דייוויס, באתר AllMovie (באנגלית) איאן פולסטון-דייוויס, במסד הנתונים הקולנועיים KinoPoisk (ברוסית) Mainwaring, Rachel (22 באוגוסט 2010). "Puleston-Davies: My battle to beat OCD". Media WalesOnline. Media Wales Ltd. נבדק ב-2 בדצמבר 2010. {{cite web}}: (עזרה) Ian Puleston-Davies joins Waterloo Road "Bafta TV Awards 2005". BBC. 17 באפריל 2005. נבדק ב-22 בספטמבר 2007. {{cite news}}: (עזרה) Crawford, Sue (2 באפריל 2014). "Coronation Street star Ian Puleston-Davies: 'How fellow cast members help me control my OCD on set'". Mirror. נבדק ב-1 באפריל 2017. {{cite web}}: (עזרה)